Gef giëhr huhn te èèhte
Gef giëhr huhn te èèhte. (Mahrkus, 30-44)

   30 En de apostele keme biejeeh 

biej Jezus en vertèlden hèùm 

ahl wat ze gedoahn 

en óngerwiëhzen hahwwe. 

31 En hèè zag tèèngen huhn alleen: 

Kómp giëhr mit noa een verloate plek

en ras uch ee bietsjken oeht. 

Want doa woar ‘t zó goahn 

en kóhmme va vèùl luej, 

dat ze nag neet èns de kahns kreehgen 

óm te èèhte. 

32 En ziehj alleen 

góhngen mit ‘t sjiëhp noa een verloate plek.

   33 Mê doa woahren ter vèùl, 

diej hun eweg hawwe zië goahn 

en woste woëhèèhr. En te voot 

sjtroomde ze vanoet alle sjtèè doa biejeehn 

en woahre nog vuëhr huhn doah. 

34 En wiej hèè van ’t sjiëhp aahfgóng, 

zoog hèè een groëte massa luej 

en hèè kreeg mitliehje mit huhn, 

ómdat ze wiej sjèùp oane sjiëper woahre, 

en hèè begós hun vèùl zaahkes te óngerrichte. 

35 En wiej ’t al laaht woar woëhre, 

keme zien liërlinge biehj hèùm en zagte: 

Dit is een verloate plek en ’t is al laaht. 

36 Sjikt hun eweg, dat ze noa de hèùf 

en de dùhrper in den ómtrek góhnt 

en zich get te èèhte gehjje. 

37 Mê Jezus zag huhn i zien ahntjwoëhrd: 

Gef giëhr huhn te èèhte. 

Doew zagte ze tèèngen hèùm: 

Zuhl ver da vuër twië hóhnderd denaahriej 

broëd goa gehjjen en huhn te èèhte gèèhve? 

38 En hèèh zag tèèngen huhn: 

Wiejvèùl broër hùb der? Goat ens kiehke. 

En wiej ze dat te weehte woare kóhmme, 

zagte ze: Viehf, en twië vùsje. 

39 En doew zag hèè tèèngen huhn, 

dat ze zich allenej trobsgewîes 

in ’t greun graahs moze goa zètte. 

40 En ze góhnge zich zètten in trobbe 

van hóhnderd en trobbe va fiehftig. 

41 En wiej hèè de vîef broër 

en de twië vùsje genóhmmen haw, 

kiëhk hèè ómhoëg noa den hiëhmel, 

zèèhngende en brook de broër 

en geef ze aa zien liërlinge 

óm ze de luej vuëhr te zètte, 

en oohch de twië vùsje 

verdeelden hèè ónger allenej. 

42 En allenej oohte ze en kreehge genóg, 

43 en ze rapde de oahrte biejeehn: 

Twellef mahnjele vohlle, 

oohch wat uëhver woar van de vùsje. 

44 Vîef doehzend mahn woahren ‘t, 

diej van de broër geèèhten hahwwe.

Limburgish
Biehbel
Hoesloze teks